Helen Zille een van vier in DA-wedloop | Maroela Media
In die politieke verrassing van die jaar het die voormalige DA-leier en Wes-Kaapse premier haarself verkiesbaar gestel vir die vakante posisie van voorsitter van die DA se federale dagbestuur noudat James Selfe uittree.
Die voorsitter van die DA se verkiesingskommissie, Désirée van der Walt, het aan Maroela Media bevestig dat daar tans vier kandidate vir die pos is.
Geen nuwe kandidate kan bykom nie, omdat benoemings reeds gesluit het. Kandidate kan wél onttrek.
Hulle is Athol Trollip (tans die DA se federale voorsitter), Thomas Walters (tans ondervoorsitter van die DA se federale dagbestuur) en Mike Waters (tans federale ondervoorsitter van die party).
Dit is belangrik om te besef dat hierdie nie ’n wedloop om Mmusi Maimane se leiersposisie is nie – dit is die meer administratiewe posisie wat James Selfe gevul het.
Die DA se federale raad sal Selfe se opvolger tussen 18 en 20 Oktober verkies.
In ’n verdere maar onverwante verwikkeling het die DA se tesourier, dr. Dion George, aangekondig dat hy al die tersaaklike finansiële state behoorlik deurgewerk het en dat Maimane niks verkeerd gedoen het wat die omstrede huur van sy huis of gebruik van ’n motor wat die maatskappy Steinhoff aan die DA geskenk het, betref nie.
Helen Zille, indien jy nog lus is vir die politiek, stig ‘n nuwe politieke party. Die DA is gedoem.
Helen … Helen … Helen!
Sonder Helen is die DA … wa?
Wow! Waarom ALMAL wit??? Wat het dan geword van die DA se verbintenis tot regstellende aksie en BEE? Selfs die VF-Plus wat teen regstellende aksie is, is die DA 1 voor deur vir Peter Marais wat ‘n paar maande terug by hulle aangesluit het, ‘n parlementslid te maak.
Zille is die enigste een wat die DA kan red.
Sy moet n nuwe party stig
Die belasting betalers party
BBP dan sal jy n ding sien die mense wat die land staande hou sal Haar sterk ondersteun die DA is bad news Hellen n gebore leier moet namens haar eie party kan praat sy en Thuli Madonsela sal n goeie kombenasie maak laat die vrouens die mans in die Parlement pak sal my kla lag